Fietsryer sterf in wat as tref-en-trap voorkomDie toneel. Foto: Verskaf. ’n 48-jarige fietsryer is Vrydagoggend doodgery in KwaZulu-Natal. Lt.kol. Thulani Zwane, woordvoerder van die polisie, het dié voorval bevestig en gesê dit het omstreeks 07:30 op Wyebankweg in Kloof plaasgevind. Russel Meiring, woordvoerder van ER24, het gesê hul paramedici het 07:30 by die toneel opgedaag en die man se liggaam aan die regterkant van die pad langs sy fiets aangetref. “Paramedici het die man ondersoek en gevind dat hy reeds aan sy beserings beswyk het. Niks kon vir hom gedoen word nie en hy is op die toneel dood verklaar. Daar was nie ŉ motor in sig nie,” het Meiring gesê. Die polisie in Pinetown doen ’n geregtelike doodsondersoek.